Semesteroppgave Faust

*Hvilken betydning har «Prolog i himmelen» for Faust I som helhet?*

# Innledning

Denne oppgaven skal ta for seg hvilken betydning prologen i himmelen har for verket, først og fremst *Faust I*, men skal også nevne *Faust II* som en parentes fordi prologen har betydning helt til verkets slutt (noe jeg skal komme tilbake til). I all hovedsak er det inspirert av forelesning av Lars Sætre og pensum, som er da *Faust I*, og Jakob Lothes artikkel: «Goethes ‘Faust’ og ‘Jobs bok’». I tillegg må det nevnes at det benyttes André Bjerckes oversettelse så det kan variere litt i sitater ifra pensum-forslaget som er Åse-Marie Nesse sin gjendiktning.

Johann Wolfgang von Goethe (1749-1832) jobbet med *Faust I* og *II* i over 60 år, og det var Faust-versjonen som kom ut i 1725 av tittelbladet *Christlich meynenden* («Kristne betydninger») som han kjente og bygde på, men han kjente også til Faust-stoffet gjennom dukketeater og oppsetninger. Første del av *Faust* består av to deler: Gelehrten-tragedien (den lærdes tragedie) og Gretchen-tragedien (Margarete-tragedien). Førstnevnte omhandler Faust sine problemer med erkjennelse og vitenskap, hvor han inngår veddemålet med Mefistofeles for å prøve ut en ny vei til erkjennelse. Gretchen-tragedien omhandler kjærligheten mellom Gretchen og Faust, som ender med Gretchens undergang jf. Mefistofeles, men som også gir Faust en innsikt i den guddommelige, høyverdige omsorgskjærligheten (agape).

Job og Faust

«Prolog i himmelen» er en henvisning til Jobs bok og paktmotivet mellom Gud og Satan, som Goethe bygger videre på i *Faust*, men da i stedet for en pakt, som et veddemål mellom Faust og Satans representant Mefistofeles. Job i fra «Jobs bok» har tjent Gud til det ypperste, han har gjort alt riktig i jordelivet, likevel blir han straffet ved at han mister absolutt alt han har. Fordi Gud gir Satan tillatelse til å ødelegge livet hans, for å teste hans troskap. Gud og Satan innleder en avtale der Gud lar Satan få utsette Job for all verdens lidelse for å teste Jobs tro. Satan tror han kan få bukt med Jobs gudstro, men Gud vet at Job alltid kommer tilbake. Etter alle lidelsene påført Job begynner han også å tvile på sin gudstro, men når Gud viser seg, unnskylder han seg og får tvert imot sin tro og tilhørighet bekreftet.

Faust står i et motsetningsforhold mellom subjekt og objekt, eller mellom selvet og verden. Altså hans handlekraft og vitebegjær kommer i konflikt med forestilling om en harmonisk ro. På den ene siden, Faust sin uro, hans handlekraft som gjennomsyrer han hele tiden, og på den andre siden et ønske om kravet om en harmonisk ro som omfatter alt og alle, en totalitet. I tillegg er det splittingen som finnes inne i subjektet selv: På den ene siden subjektet som et åndelig vesen i motsetning til subjektet som et sansevesen. Med sin aldri stilte uro står Faust i det fremmedgjørende uroskapende feltet innenfor to av modernismens motsetninger.

For å løse disse motsetningsforholdene prøver Faust ut til sammen fem alternativer. Han prøver først i rekkefølge vitenskapen, magien og jordånden, men vitenskapen er ikke forsonende, magien er for abstrakt og jordånden, den rene sanseligheten, blir altfor sterk. Alternativ fire, den Mefistofeles tilbyr Faust med veddemålet, innebærer å kaste seg ut i den sanselige erotiske lysten og driften. Og Faust innenfor dette djevelske alternativet ser en mulighet for å kunne finne en balanse mellom tankens åndelighet og den sanselige gjennom veddemålet med Mefistofeles, for stadig å kunne bringe videre at han ikke skal stoppe opp i ren nytelse av sanselige øyeblikk, men stadig strebe videre etter fullt forsonende erkjenning og forening av åndelighet og viten med håndtering av tilværelsen av sanselige dimensjoner. I veddemålet i *Faust I* syntes det etter hvert som Mefistofeles vinner, men Mefistofeles vinner aldri fordi Faust har alltid den siden i seg, på tross av sine mange unnfallenheter og synder og forbrytelser som han gjør, som ønsker å finne en totalitet.

Det som Faust ikke vet, er nettopp denne avtalen mellom Herren og Satan i prologen i himmelen, og der Mefistofeles, som Satans representant, er igjen Herrens redskap for å prøve og teste Faust. Herren vet at Faust kommer tilbake i retning av tro, kristendom og åndelige, altomfattende kjærlighet, som også inkluderer det sensuelle, til slutt. Det er altså Herrens gudommelige plan med dette, som leseren/tilhøreren vet. Det som til slutt kan sies å være det femte alternativet er da altså kristendommen, og Faust bærer det motivet i seg når han tenker tilbake på sin kristne barnetro og blir innlemmet i noe guddommelig gjennom den i første omgang. Kristendommen, den høyde gudommelige kjærligheten som også inkluderer den jordiske kjærligheten, er det alternativet som Faust, til tross all seksuell nederdrektighet, kommer **i** kontakt med gjennom å følge Mefistofeles, som djevelens representant, fordi Mefistofeles er styrt av Herren og skal sette Faust på prøve, også kommer i kontakt med i det Faust møter Gretchen, forfører henne og mordene skjer, men fordi Gretchen er et kristent menneske og holder på den høye guddommelige kjærligheten som også kan inkluderes i den sanselige, så kommer Faust i kontakt med dette alternativet.

# Gelehrten-tragedien (den lærdes tragedie)

I det første møte og beskrivelsen av Faust i scenen «Natt», er han preget av mismot og fortvilelse i den indre splittingen i han selv og over manglende erkjennelse. I erkjennelsessøken sin etter hvordan verden henger sammen og i dette vitebegjæret, kombinert med den enorme handlekraften, så er de alternativene som Faust prøver ut følgende: Vitenskapene, magien, jordånden – men vitenskapen er ikke tilstrekkelig, magien for abstrakt og jordånden, den rene sanselighet, blir for sterk. Så Faust har nå møtt både den rene abstraksjonen, makrokosmos; bildet på de store kosmiske sammenhengene, inkludert mikrokosmos; som en abstraksjon, og han har møtt jordånden og alt det den innebærer av verden som rent sanselighet.

Det viser seg at Faust er disponert for både det sanselige og det åndelige, eller har vært disponert for begge disse alternativene, men det er en konflikt mellom de to. Og de kreftene som de to representerer har også en konflikt inne i Faust selv. Faust aner og begynner å forstå at han må finne en måte å håndtere det å nærme seg sanselige på, uten å bli kvelt av det, og uten å stokke i det værende. Dette legger til rette derfor for det Mefistofeles alternativ.

Hele eksistensen hans er preget av mangel, og døden framstår som et alternativ. Den utveien som nettopp kan forene, harmonisere og bringe sammen igjen alle de motsetningene han ellers lever i. Men så inntreffer påskemorgen og kirkeklokkene og englekoret, som omvender Faust sitt sinn med budskapet om Kristi oppstandelse, og han minnes kristendommen fra barndommen sin, og er nå villig til å gå i møte med sine medmennesker.

## «To sjeler bor det i mitt eget bryst»

Ute på gaten i dialogen mellom Faust og hans assistent, Wagner, kommer det fram at Faust vil erkjenne totaliteten, erkjenne både åndelige og sanselige dimensjonen. Han vil tilfredsstille begge sine sjeler, samle det til en sjel, og ikke bare nøye seg med den lærdom han kan finne i bøkene. Objektiv viten er ingenting uten subjektiv følelse for Faust.Denne todelingen i det som trengs for å kunne nå total helhetlig erkjennelse går igjen i Faust sin replikk: «To sjeler bor det i mitt eget bryst». Det har en dobbel natur, en jordisk, fysisk og materielle side som er sanselig, og en himmelstrebende side. De fremmedgjørende motsetningene i det moderne menneske, i det moderne subjektet, som igjen står i motsetning mellom subjekt og objekt. Objektiv viten er ingenting uten subjektiv følelse og sansning. Det er altså en splitting i Faust sin sjel. Menneske kan ikke leve helt fordi det møter ulike krav og har ulike begjær. Dette er det moderne menneskets lodd. I dette øyeblikket er det kanskje at Faust mer enn noensinne er klar over den disharmonien som er manifestert i livet hans, også lengselen etter å bli kvitt denne disharmonien. Faust har til å forsøke å løse sitt splittende dilemma, den kristne kjærligheten, som kan ramme både den åndelige høye kjærligheten og den sensuelle kroppslige. Men Faust vet ikke om den avtalen som Mefistofeles og Herren har inngått i prologen i himmelen.

## Mefistofeles og veddemålet

Mefistofeles, som er den puddelen som ble med Faust og Wagner inn igjen i studerkammeret, presenterer seg og sier: «Til tjeneste, min herre», også sier han når han får spørsmål om hvem han er:

En del av kraften som har fått den lodd å ville ondt, men virke godt. (…) Jeg, delen av en del, som har vært alt engang, er del av mørket selv, som av sitt moderfang har født alt rommets lys, det stolte lys som tror det kan erobre makt fra natten, fra sin mor. (81)

Nå forstår Faust at det er djevelen som har omskapt seg fra den svarte puddelen til den farende skolast, og slik var han paradoksalt nok Guds redskap til å holde menneske på den rette vei, ved at djevelen plager og piner og frister og fornedrer og sanseliggjør menneske, så bidrar djevelen til å holde menneske på den rette vei, og innenfor gudstroen likevel.

I neste scene, «studerkammer II», er det veddemålet mellom Faust og Mefistofeles inngås. Faust forteller til Mefistofeles om sitt forhold til Gud, som er i fare fordi Faust har ennå ikke sett fruktene av kristentroen. Faust har et fokus på livet her og nå, det sanselige, og er innstilt på dette livet, og som en konsekvens av livet hans er uttørket og ufruktbart, sier han at vil heller dø. Faust forbanner tomheten i livet, alt som taler lokketoner til sjelen hans, altså han forbanner det som utgir seg for å være rikt og stort, men som er tomt. Mefistofeles tilbyr seg å være følgesvenn og veileder så skal det bli slutt på tomheten i Faust sitt liv. Vilkårene er at Mefistofeles han skal følge Faust sine ønsker i det jordiske livet, mens tilværelsen etter døden skal beherskes av Mefistofeles. Når Faust lar seg friste på tanken til jordisk sanselig liv og glede, så er det Faust som tilbyr Mefistofeles et veddemål, for Faust sier at dersom det sanselige i livet noen gang skulle tilfredsstille han slik at han ber tiden stå stille, da kan Mefistofeles gjerne ta ham, her inngår de veddemålet, og dette er den dramatiske knuten i *Faust I* som har utgangspunkt i prologen i himmelen. Når Faust nå velger dette alternativet med Mefistofeles er det også med overbevisning om at Faust kan finne en balanse mellom det sanselige og det åndelige. Altså både det høye; åndelige, og det dype; sanselige, er det han vil erkjenne. Begge deler hører hjemme i Faust sitt valg i dette veddemålet han inngår med Mefistofeles.

## Den dramatiske knuten jf. prologen

Den dramatiske knuten, som prologen i himmelen er en forutsetning for og som er blitt knytt i veddemålet mellom Faust og Mefistofeles, er det som driver handlingen i hele verket framover i dets begge deler. Og den blir egentlig aldri løst før helt mot slutten av *Faust II*, og da til Faust sin fordel. Men knuten driver altså dramaet framover, og som vi har sett flere ganger,

Faust har vært nær ved å bli værende i den sanselige og seksuelle nytelse i den jordiske kjærligheten, men han har i sin trang til erkjennelse og i sin voldsomme handlekraft, også den andre siden med seg hele tiden, som erkjenner den ærverdige guddommelige kjærligheten som er altinkluderende. Men han må ha Mefistofeles sin hjelp langt på vei.

# Faust og Mefistofeles i lag: Gretchen-tragedien

I scenen «Auerbachs kjeller i Leipzig» blir det klart for Mefistofeles at det ikke er i typen materielle og verdslige sensuelle nytelser Faust er ute etter. Derfor videre i «heksekkjøkken-scenen» skal Mefistofeles få Faust til å vekkes begjærlig lyst og i stand til å forføre Gretchen. Faust blir nå 30 år yngre gjennom en foryngelsesdrikk som han blir gitt til av hekser, og gjennom prolepser i speilet peker det fram til Gretchen, og minner også om Faust sin åndelige side, ikke bare den sensuelle, som han møter til stadighet gjennom Mefistofeles, fordi Gretchen er ren og uskyldig, medmenneskelig og et godt menneske, men hun er ikke immun overfor smiger, og Faust ved hjelp fra Mefistofeles kommer i kontakt med henne.

I scenen «Have», spør Gretchen Faust ut om kristentroen hans. Selv om Faust hele tiden bærer motivet om den høye ungdommelige kjærligheten i seg og med seg, er han nå kun interessert etter begjæret, den lave sanselige og seksualiserte kjærligheten, og svarer unnvikende. Dette føre fram til en anelse hos Gretchen: Hun aner at Faust ikke er fullt ut kristen, i hvert fall ikke i levemåten hans nå. Gretchen sier: «Den lyder så riktig, talen din, og likevel er det noe som er skjevt: du har ingen kristendom.» (sidetall ---). Dette er første aningen av innsikt hos Gretchen.

Nå følger tragedien for Gretchen seg. Hun blir skyldig i mord (det begås tre) og nederektighet, langt på vei på grunn av Mefistofeles, men og Faust som bevisst i delaktighet. Men når Gretchen blir satt i fengsel blir Faust full av fortvilelse, han angrer. Men til tross for sin fortvilelse og anger er han likevel avhengig av Mefistofeles hjelp i forsøket på å redde Gretchen. Her skjeller Faust ut jordånden, som Faust ikke klarte å holde ut, fordi han tror det er jordånden som står bak at Gretchen er på vei til undergangen sin, for Faust kjenner ikke til avtalen som ble gjort mellom Herren og Mefistofeles i prologen i himmelen.

## «Fengsel»

I den siste scenen i *Faust I*, «Fengsel», er det at Gretchen er utsatt for verste lidelser; hun er i vanvidd og galskap, og vakler imellom det på andre siden, et mer og mer tiltakende klarsyn. Først Gretchens glede når hun forstår at det er Faust som er kommet for å redde henne, men også hvordan hun i klarsynet sitt tar avstand fra Faust sitt forsøk på å redde henne, og hun her også aktivt tar avstand fra Mefistofeles, som hun kan snakke direkte til nå fordi her har hun i sitt klarsyn og overbevisning tatt fullstendig avstand fra Mefistofeles. Gretchen blir mer og mer seg selv, og hun, som er i den høye altomfattende, guddommelige kjærligheten, er villig til å ta sin verdslige rettslige dom: Å bli henrettet. Men framfor alt fordi Gretchen her vil legge seg inn under det guddommelige og ta Guds dom for det hun har vært med på og det hun har gjort. Faust har også denne dimensjonen i seg selv om er tilslørt. Gretchen står fram fullt med den guddommelige, åndelige omsorgskjærligheten, som også har rom for den sanselige, altså kombinerer både eros og agape. Faust selv kommer ikke dit før på slutten av *Faust II*. Mens Faust altså her fremdeles er avhengig av Mefistofeles.

 Idet Gretchen vil forsøke å kysse Faust merker hun at dette kysset er for kaldt. Det er en kald person som står her, Faust er fremdeles i grepet av den nederdrektige sanselige Mefistofeles, og ennå ikke forstått helheten i kjærligheten, nemlig både den sanselige delen og den store delen som omfatter den gudelige omsorgskjærligheten. Det er denne kjærligheten som på slutten vinner igjennom og som finner uttrykk i den nå klarsynte Gretchen sine replikker.

 «Slipp meg! Vold er noe jeg skyr! Ta ikke i meg så hårdt og rått! Alt du har bedt meg om før, har du gått. (241)

Nå er Gretchen helt seg selv og hun vil derfor dø for Guds åsyn. Derfor er det ikke, som Mefistofeles sier: «Hun er fordømt!», Gretchen er ikke fordømt, nei hun er, med stemmer som kommer ovenfra: «Hun her forløst/reddet».Gretchen sier jeg skjelver for deg (for Faust). Det er omsorgskjærligheten, agape, Gretchen uttrykker her, ikke eros alene. Og dermed er det og omsorgen for Faust hun utrykker.

# Kristendommen – forening av agape og eros

Denne altomfattende kjærligheten er det siste av de fem alternativene som Faust søker langs i sin erkjennelsestrang overfor verden, og kunnskap om hvordan verden er og hvordan den henger sammen, og hvordan vi mennesker henger sammen med den. Faust har nå stiftet bekjentskap med det på Gretchens sin måte, men han kommer altså ikke til dette femte alternativet før han kommer fram til slutten av *Faust II*.

Det fjerde alternativet som Faust velger med Mefistofeles i veddemålet, om å la seg føre i retning av den jordiske sanseligheten, men hos Faust også en tanke om og overbevisning om at han skal klare å ha en høyere åndelig dimensjon i den tilnærmingen. Dette inngår i det som har vært Herrens plan hele veien i prologen i himmelen, for det femte alternativet, kristendommen, innebærer foreningen av det høyere, guddommelige omsorgskjærligheten (agape) og kjærlighet innenfor det sanselige liv (eros), altså både omsorgen og begjæret.

For Faust utvikler seg til et bedre menneske gjennom det vedvarende samværet med Mefistofeles. Faust møter kjærlighetens kompleksitet med Gretchen, han erfarer den er sanselig, men han erfarer også at kjærligheten er høyverdig, guddommelig og omfattende, at den er også en omsorgskjærlighet. Gjennom Gretchen-tragedien blir Faust mer sensibel; han kommer i kontakt med noe virkelig utenfor seg selv og utenfor bøkene, han utvikler og empati og en slag om midlertidig evne til nærhet. Etter et liv oppslukt av kunnskap blir han genuint interessert i et annet menneske, og er klar for kjærlighet og forførelse, både det høye og det lave.

Faust står overfor splittelse i sitt sinn, en uro etter en totalitet, og den finner han til slutt i kristendommen, via både Mefistofeles og Gretchen, som har vært Herrens plan hele veien, fordi Gud vet at Faust, på tross av alt det gale han gjør, stadig beveger seg videre i retning av erkjennelse; handler og søker å forstå et hele, en verden til en totalitet.

## «Prolog i himmelen», dramaets forutsetning

«Prolog i himmelen», i avtalen mellom Herren og Satan (Mefistofeles), er det forutsetningen for det som setter det dramatiske spillet i gang i gelehrten-tragedien og videre utover i Gretchen-tragedien. Herren vet at Djevelen, Satan, er en del av skaperverket og er en instans som han bruker for å holde menneske på den rette vei ved å la menneske gå gjennom fristelser og lidelser for å minne det på, og prøve det ut i forhold til gudstroen. Menneske vender seg til slutt til Gud igjen for forsoning og salighet, slik det går også med Faust på slutten av *Faust II*.

Når kommer inn i dramaets univers I gelehrten-tragedien, i forholdet mellom Mefistofeles og Faust, kjenner Faust med sin handlekraft og streben etter erkjennelse av både den åndelige og den sanselige verden, være sikker på at han vil vinne veddemålet. Men Faust ser han er avhengig av Mefistofeles for å kunne nærme seg den sanselige verden, og vedder og satser på at han ikke skal bli værende i den sanselige verdens nytelser. Han skal komme seg videre og forene både den sanselige og den åndelige verden, mens Mefistofeles er sikker på at Faust ikke vil klare å la være å bli værende i den sanselige nytelsen. Likevel klarer Faust å komme seg igjennom, både lidelsene som han opplever i sanseverden og de lovbrudd han selv gjør i den sanselige verden. Til slutt er det Mefistofeles som taper veddemålet og Faust som på slutten av *Faust II* vinner.